

 **Gradsko vijeće**

KLASA:406-01/20-01/03

URBROJ:2186/18-02/1-20-4

Ludbreg, 16. listopada 2020. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17-pročišćeni tekst i 98/19), članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20) i članka 15. i 18. Zakona o upravljanju državnom imovinom (»Narodne novine«, br. 52/2018.) Gradsko vijeće Grada Ludbrega na 24. sjednici održanoj dana 16. listopada 2020. g., donosi

**ODLUKU**

**O DONOŠENJU STRATEGIJE** **UPRAVLJANJA IMOVINOM** **U VLASNIŠTVU** **GRADA LUDBREGA ZA RAZDOBLJE OD 2021. DO 2027. GODINE**

Članak 1.

Donosi se Strategija upravljanja imovinom u vlasništvu Grada Ludbrega za razdoblje od 2021. do 2027. godine (dalje u tekstu: Strategija) primjenjujući dobru praksu iz odredaba Zakona o upravljanju državnom imovinom (NN br. 52/2018.), te prema preporukama navedenih u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije.

Strategijom se određuju dugoročni ciljevi i smjernice upravljanja imovinom radi osiguravanja održivog, učinkovitog i transparentnog upravljanja i raspolaganja imovinom Grada Ludbrega, uzimajući u obzir gospodarske i razvojne interese Grada Ludbrega i Republike Hrvatske.

Članak 2.

Strategija se objavljuje u „Službenom vjesniku Varaždinske županije“ i na službenim Internetskim stranicama Grada Ludbrega u skladu s čl. 10. st. 1. t. 4. Zakona o pravu na pristup informacijama (»Narodne novine«, broj 25/13 i 85/15).

Članak 3.

Ova Odluka stupa na snagu osmog dana od dana objave u „Službenom vjesniku Varaždinske županije“.

 Predsjednik

 Gradskog vijeća

 Antun Šimić

**OBRAZLOŽENJE**

**PRIJEDLOGA ODLUKE O DONOŠENJU**

**STRATEGIJE UPRAVLJANJA IMOVINOM U VLASNIŠTVU GRADA LUDBREGA ZA RAZDOBLJE OD 2021. DO 2027. GODINE**

 **Zakonska obveza jedinica lokalne samouprave za donošenje Strategije upravljanja imovinom ne postoji**.

 **Međutim, primjenjujući dobru praksu iz odredaba Zakona o upravljanju državnom imovinom** (NN br. 52/2018.), **i to čl. 15.** u kojemu je propisano da se načelo javnosti upravljanja državnom imovinom osigurava „*određivanjem ciljeva upravljanja državnom imovinom u Strategiji upravljanja državnom imovinom*“ **i čl. 18.** u kojemu je propisano da se „*Strategijom određuju dugoročni ciljevi i smjernice upravljanja državnom imovinom, uzimajući u obzir gospodarske i razvojne interese Republike Hrvatske*“, **Grad Ludbreg će radi osiguravanja održivog, učinkovitog i transparentnog upravljanja i raspolaganja svojom imovinom također pristupiti donošenju takve strategije upravljanja imovinom**.

 Nadalje, **sukladno Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije iz 2016. g**., kojom je preporučeno usvajanja srednjoročnih strategija upravljanja i raspolaganja imovinom, **Gradsko vijeće** na 29. sjednici održanoj dana 20.12.2016., **donijelo Odluku o usvajanju Strategije upravljanja i raspolaganja imovinom u vlasništvu Grada Ludbrega za razdoblje od 2016. do 2020. godine** („Službeni vjesnik Varaždinske županije“, br. 69/2016).

 Sukladno zakonskim izmjenama usvojenih u Zakonu o upravljanju državnom imovinom iz 2018. g., **strategije upravljanja imovinom se više ne donose za četverogodišnje razdoblje već za sedmogodišnje razdoblje**.

 Ova Strategija upravljanja imovinom u vlasništvu Grada Ludbrega, u uvodnom dijelu sadrži **analizu postojećeg stanja upravljanja i raspolaganja imovinom u vlasništvu** **Grada Ludbrega**, i to analizu:

* upravljanja imovinom u obliku dionica i poslovnih udjela,
* upravljanja poslovnim prostorima,
* upravljanja građevinskim i poljoprivrednim zemljištem,
* upravljanja nekretninama namijenjenih prodaji,
* neprocijenjenih nekretnina,
* zahtjeva za darovanje nekretnina upućenih Ministarstvu državne imovine,
* nekretnina Republike Hrvatske i lokalne i područne (regionalne) samouprave na našem području,
* stanje dokumentacije o nekretninama,
* upravljanja i raspolaganja ostalom imovinom i koncesijama**.**

 Temeljni **cilj Strategije** jest učinkovito upravljati svim oblicima imovine u vlasništvu Grada Ludbrega prema načelu učinkovitosti dobroga gospodara, iz kojeg se cilja u Strategiji **izvodi sedam posebnih ciljeva upravljanja gradskom imovinom, i to**:

1. učinkovito upravljanje nekretninama u vlasništvu Grada Ludbrega,
2. unaprjeđenje korporativnog upravljanja i vršenje kontrola Grada Ludbrega kao (su)vlasnika trgovačkih društava,
3. uspostava jedinstvenog sustava i kriterija u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost,
4. usklađenje i kontinuirano predlaganje te donošenje novih akata,
5. ustroj, vođenje i redovno ažuriranje interne evidencije gradske imovine kojom upravlja Grad Ludbreg,
6. priprema, realizacija i izvještavanje o primjeni akata strateškog planiranja,
7. razvoj ljudskih resursa, informacijsko-komunikacijske tehnologije i financijskog aspekta Grada Ludbrega.

 S obzirom da se ovom Strategijom dugoročno osigurava učinkovito i transparentno upravljanje imovinom Grada Ludbrega, predlaže se Gradskom vijeću njezino usvajanje.